Oct 04,2016
గాయత్రి చేతికి భారీ ప్రాజెక్టు
 న్యూఢిల్లీ: ప్రముఖ మౌలిక వసతుల కంపెనీ 'గాయత్రీ ప్రాజెక్ట్స్‌' బీహార్‌కు చెందిన భారీ ప్రాజెక్టును చేజిక్కించుకుంది. హైదరాబాద్‌ కేంద్రంగా పని చేస్తోన్న ఈ కంపెనీ బీహార్‌లోని 'జాతీయ రహదారి-82' విస్తరణ పనులకు సంబంధించిన రూ.926 కోట్ల విలువ చేసే కాంట్రాక్టును తాము దక్కించుకున్నట్లు గాయత్రీ ప్రాజెక్టు బీఎస్‌ఈకి వెల్లడించింది. సర్కారు బీహార్‌లోని గయా, హిస్వా, రాజెర్‌, నలంద, బిహార్షరీఫ్‌ సెక్షన్లకు చెందిన ఎన్‌హెచ్‌-82 కు సంబంధించిన నాలుగు లేన్ల రోడ్డు విస్తరణ చేపట్టనుంది. ఈ కాంట్రాక్టును 'బీహార్‌ స్టేట్‌ రోడ్‌ డెవలప్‌మెంంట్‌ కార్పొరేషన్‌ లిమిటెడ్‌', 'రోడ్‌ ట్రాన్స్‌ పోర్ట్స్‌ అండ్‌ హైవేస్‌' మంత్రిత్వశాఖ ద్వారా పొందినట్లు గాయత్రీ ప్రాజెక్ట్సు వెల్లడించింది. గత 18 మాసాల్లో కంపెనీ ఆర్డర్‌ బుక్‌ రెట్టింపై రూ.12,000 కోట్లకు చేరిందని తెలిపింది.
మీ స్నేహితులకు రికమెండ్ చెయ్యండి